CELEX: 52010PC0325
Language: hu
Date: 2010-06-22
Title: Javaslat: az Európai parlament és a Tanács …/…/EU rendelete (…) a 2187/2005/EK rendeletnek az érték szerinti szelektálás tilalma, valamint a Balti-tenger, a Baeltek és az Øresund területén folytatott, érdes lepényhalra és nagy rombuszhalra irányuló halászat korlátozása tekintetében történő módosításáról

|

52010PC0325

 Javaslat: az Európai parlament és a Tanács …/…/EU rendelete (…) a 2187/2005/EK rendeletnek az érték szerinti szelektálás tilalma, valamint a Balti-tenger, a Baeltek és az Øresund területén folytatott, érdes lepényhalra és nagy rombuszhalra irányuló halászat korlátozása tekintetében történő módosításáról  /* COM/2010/0325 végleges - COD 2010/0175 */  

	[pic] | EURÓPAI BIZOTTSÁG |Brüsszel, 2010.6.22.COM(2010)325 végleges2010/0175 (COD)Javaslat:AZ EURÓPAI PARLAMENT ÉS A TANÁCS …/…/EU RENDELETE(…)a 2187/2005/EK rendeletnek az érték szerinti szelektálás tilalma, valamint a Balti-tenger, a Baeltek és az Øresund területén folytatott, érdes lepényhalra és nagy rombuszhalra irányuló halászat korlátozása tekintetében történő módosításárólINDOKOLÁSA 2187/2005/EK tanácsi rendelet különös technikai intézkedéseket állapít meg a Balti-tenger, a Bæltek és az Øresund halászati erőforrásainak védelmére. A szóban forgó rendelet különös rendelkezéseket ír elő a halászeszközök valamennyi alkotórészének méretére és típusára vonatkozóan, ideértve többek között a hálószembőséget.A bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek és a kapcsolódó feltételeknek a 2010. évre történő meghatározásáról szóló 1226/2009/EK tanácsi rendelet egyes rendelkezései – nevezetesen az érték szerinti szelektálás tilalmát előíró 7. cikk, valamint az érdes lepényhal és a nagy rombuszhal halászatának korlátozásáról szóló III. melléklet – technikai intézkedésekre vonatkoznak.A Lisszaboni Szerződés tükrében a 2187/2005/EK rendelet módosítására csak azért van szükség, hogy a technikai intézkedésekkel kapcsolatos rendelkezések kikerüljenek az éves halászati lehetőségek megállapítására vonatkozó szabályozási keretből.2010/0175 (COD)Javaslat:AZ EURÓPAI PARLAMENT ÉS A TANÁCS …/…/EU RENDELETE(…)a 2187/2005/EK rendeletnek az érték szerinti szelektálás tilalma, valamint a Balti-tenger, a Baeltek és az Øresund területén folytatott, érdes lepényhalra és nagy rombuszhalra irányuló halászat korlátozása tekintetében történő módosításárólAZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Unió működéséről szóló szerződésre és különösen annak 43. cikke (2) bekezdésére,tekintettel az Európai Bizottság javaslatára,tekintettel az Európai Gazdasági és Szociális Bizottság véleményére,a javaslat nemzeti parlamenteknek való megküldését követően,a rendes jogalkotási eljárásnak megfelelően,mivel:1.  A 2187/2005/EK tanácsi rendelet[1] különös technikai intézkedéseket állapít meg a Balti-tenger, a Bæltek és az Øresund halászati erőforrásainak védelmére, különös tekintettel egyes fajok és bizonyos méretű halak halászatának, illetve az egyes területeken folytatott halászat korlátozásának vonatkozásában.2.  A bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek és a kapcsolódó feltételeknek a 2010. évre történő meghatározásáról szóló, 2009. november 20-i 1226/2009/EK tanácsi rendelet[2] 7. cikke az érték szerinti szelektálás tilalmáról rendelkezik, III. melléklete pedig az érdes lepényhal és a nagy rombuszhal halászatára vonatkozó korlátozásokat állapít meg.3.  Az 1226/2009/EK rendeletben előírt technikai intézkedéseket 2011. januári hatállyal célszerű beépíteni a 2187/2005/EK tanácsi rendeletbe, tekintettel arra, hogy a Lisszaboni Szerződés hatálybalépéséből adódóan a technikai intézkedéseket állandó jellegük miatt szükséges kiemelni az éves halászati lehetőségek szabályozási keretéből.4.  Ezért a 2187/2005/EK rendeletet ennek megfelelően módosítani kell,ELFOGADTA EZT A RENDELETET:1. cikkA 2187/2005/EK rendelet az alábbiak szerint módosul:1. A rendelet a következő 15a. cikkel egészül ki:„15a. cikkAz érték szerinti szelektálás tilalmaA halászati műveletek során kifogott bármely, kvóta hatálya alá tartozó faj egyedeit a hajó fedélzetére kell vinni és ezt követően ki kell rakodni, kivéve, ha ez ellentétes a technikai, ellenőrzési és védelmi intézkedéseket megállapító közösségi halászati jogszabályokban és különösen az e rendeletben, valamint a 2371/2002/EK és az 1224/2009/EK tanácsi rendeletben[3] előírt kötelezettségekkel.”2. A rendelet a következő 18a. cikkel egészül ki:„18a. cikkAz érdes lepényhal és a nagy rombuszhal halászatára vonatkozó korlátozások(1) Tilos a fedélzeten tartani az alábbi földrajzi területeken, az alábbi időszakokban kifogott következő halfajokat:Fajok | Földrajzi terület | Időszak |Érdes lepényhal (Platichthys flesus) | 26., 27., 28. és 29. alkörzet az é. sz. 59°30’-től délre 32. alkörzet | február 15-től május 15-ig február 15-től május 31-ig |Nagy rombuszhal (Psetta maxima) | 25., 26. és 28. alkörzet az é. sz. 56°50’-től délre | június 1-jétől július 31-ig |(2) Az (1) bekezdéstől eltérve, a 105 mm-es vagy annál nagyobb szembőségű vonóhálóval, kerítőhálóval vagy hasonló halászeszközzel, illetve a 100 mm-es vagy annál nagyobb szembőségű kopoltyúhálóval, állítóhálóval vagy tükörhálóval folytatott halászat során az érdes lepényhal és a nagy rombuszhal járulékos fogásai – az (1) bekezdésben említett tilalmi időszakokban a fedélzeten tartott és kirakodott teljes fogás élőtömegének 10 %-áig – a fedélzeten tarthatók és kirakodhatók.”2. cikkEz a rendelet a kihirdetését követő huszadik napon lép hatályba.Ezt a rendeletet 2011. január 1-jétől kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, […]-án/-én.az Európai Parlament részéről a Tanács részérőlaz elnök az elnök [1] HL L 349., 2005.12.31., 1. o.[2] HL L 330., 2009.12.16., 1. o.[3] HL L 343., 2009.12.22., 1. o.